
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 92 

22 Μαρτίου 2013 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Αναγκαστική απαλλοτρίωση ακινήτων για αρχαιολο¬ 
γικούς σκοπούς στη θέση «Γρασιδοτόπια» Γκου- 

μέϊκων Δήμου Αιγιαλείας Π.Ε Αχαίας. 1 

Τροποποίηση της υπ’ αριθμ. 32919/24-7-2008 απόφα¬ 
σης του Υφυπουργού Περιβάλλοντος, Χωροταξίας 
και Δημοσίων Έργων «Καθορισμός ειδικών όρων 
και περιορισμών δόμησης στο διατηρητέο κτίριο 
που βρίσκεται επί των οδών Βασ. Παύλου 57 και 
Φώσκολου στην περιοχή «Καστέλα» του εγκεκρι¬ 
μένου ρυμοτομικού σχεδίου του Δήμου Πειραιά 


(Ν. Αττικής)» (Α.Α.Π. 356). 2 

Τροποποίηση Ρυμοτομικού Σχεδίου Τ.Κ. Δελβινακίου 
στο Ο.Τ. 80. 3 

ΑΠΟΦΑΣΕΙ Σ 

Αριθμ. Δ10Δ 1043659/933 ΕΞ 2013 (1) 


Αναγκαστική απαλλοτρίωση ακινήτων για αρχαιολογι¬ 
κούς σκοπούς στη θέση «Γρασιδοτόπια» Γκουμέϊκων 
Δήμου Αιγιαλείας Π.Ε Αχαίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις του Ν.2882/2001 (ΦΕΚ 17/2001 τ.Α') 
«Κώδικας Αναγκαστικών Απαλλοτριώσεων Ακινήτων», 
όπως ισχύουν. 

2. Τις διατάξεις του Ν.3028/2002 (ΦΕΚ 153/28-6-2002 
«περί αναγκαστικής απαλλοτρίωσης ακινήτων για την 
προστασία των αρχαιοτήτων και εν γένει της Πολιτι¬ 
στικής Κληρονομιάς». 

3. Το ΥΠ.ΠΑΙ.Θ.Π.Α./ΔΑΑΠ/Φ.122/108680/30084/1414/ 
16-10-2012 έγγραφο του Υπουργείου Παιδείας και 
Θρησκευμάτων, Πολιτισμού και Αθλητισμού, μετά των 
συνημμένων του, από τα οποία προκύπτει ότι έχουν 
τηρηθεί οι προϋποθέσεις του άρθρου 3 του Ν.2882/01. 

4. Το ακριβές αντίγραφο αποσπάσματος της 6/15-2-2011 
συνεδρίασης του Κεντρικού Αρχαιολογικού Συμβου¬ 
λίου, με την οποία γνωμοδότησε ομόφωνα υπέρ της 
απαλλοτρίωσης ακινήτου, φερόμενης ιδιοκτησίας Ελέ¬ 


νης και Χριστίνας Ψαριάδου, στη θέση Γρασιδοτόπια 
Γκουμέϊκων Ακράτας, Δήμου Αιγιαλείας, Περιφέρειας 
Δυτικής Ελλάδος. 

5. Την ΥΠ.ΠΑΙ.Θ.Π.Α./ΔΑΑΠ/Φ. 122/110289/30713/1428/ 
22-10-2012 βεβαίωση κάλυψης δαπάνης του Υπουργείου 
Πολιτισμού και Τουριστικής Ανάπτυξης, σε βάρος του 
ΚΑΕ 971951 του ΤΑΠΑ. 

6. Το π.δ. 185/6-10-2009 (ΦΕΚ 213/2009 τ.Α') «Ανασύ¬ 
σταση Υπουργείου Οικονομικών» 

7. Το π.δ. 85/2012 ΦΕΚ 141 Α' «Περί ίδρυσης και μετο- 
νομασίας Υπουργείων, μεταφορά και κατάργηση υπη¬ 
ρεσιών». 

8. Το π.δ. 86/2012 ΦΕΚ 141 Α' «Περί διορισμού Υπουρ¬ 
γών, Αναπληρωτών Υπουργών και Υφυπουργών». 

9. Το π.δ. 90/2012 ΦΕΚ 144 Α' «Περί διορισμού Υπουρ¬ 
γού και Υφυπουργών». 

10. Την Δ6Α 1104503 ΕΞ 2011/21-7-2011 (ΦΕΚ 1670/2011 
Β') απόφαση των Υπουργών Διοικητικής Μεταρρύθμι¬ 
σης και Ηλεκτρονικής Διακυβέρνησης και Οικονομικών 
για την έναρξη λειτουργίας της Γενικής Γραμματείας 
Δημόσιας Περιουσίας, με τις διατάξεις του άρθρου 20 
του Ν. 3965/2011 (ΦΕΚ 113 Α'). 

11. Την αριθμ. Υ27/27-6-2012 (ΦΕΚ 2048/Β/28-6-12) από¬ 
φαση του Πρωθυπουργού σχετικά με ανάθεση αρμοδι¬ 
οτήτων στον Αναπληρωτή Υπουργό Παιδείας και Θρη¬ 
σκευμάτων, Πολιτισμού και Αθλητισμού Κωνσταντίνο 
Τζαβάρα. 

12. Το π.δ. 96/2012 «Σύσταση Γενικής Γραμματείας 
Πολιτισμού στο Υπουργείο Παιδείας, Θρησκευμάτων, 
Πολιτισμού και Αθλητισμού» (ΦΕΚ 154/Α/24-7-2012), απο¬ 
φασίζουμε: 

1. Κηρύσσουμε αναγκαστική απαλλοτρίωση ακινήτου 
για λόγους δημόσιας ωφέλειας και ειδικότερα για την 
προστασία και ανάδειξη των οικιστικών καταλοίπων 
της αρχαίας κλασσικής τειχισμένης πόλης που υπάρχει 
στην περιοχή, έκτασης συνολικού εμβαδού 1.863,99 μ * 1 2 3 4 
και φαίνεται με στοιχεία ιδιοκτησίας 5 {77,78,79,80,81,82, 
83,84,85,86,87,88,89,90,91,92,93,94,95,96, 97,98,99,100,101, 
102,103,104,105,77} που βρίσκεται στη θέση «Γρασιδο- 
τόπια» Γ κουμέϊκων Δήμου Αιγιαλείας Π.. Αχαίας και ει- 
κονίζεται στο Κτηματολογικό διάγραμμα Α/Α 3432 και 
Πινάκα, το οποίο έχουν συντάξει οι Απόστολος Πλιάκος 
κ.λπ. και έχει θεωρήσει ο Προϊστάμενος της Διεύθυνσης 
Αποτυπώσεων και Συντηρήσεως Κτιρίων του ΤΑΠΑ Νι¬ 
κόλαος Τρικαλινός στις 12-3-2012. 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


Η προβολή δικαιωμάτων κυριότητας επί της έκτασης 
που απαλλοτριώνεται περιγράφεται στον ανωτέρω κτη- 
ματολογικό πίνακα. 

Η απαλλοτρίωση κηρύσσεται υπέρ του Δημοσίου και 
η δαπάνη θα βαρύνει τον προϋπολογισμό του Ταμείου 
Αρχ/κών Πόρων και Απαλλοτριώσεων, ΚΑΕ 971951. 

2. Η απόφαση ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαρτίου 2013 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΠΑΙΔΕΙΑΣ ΚΑΙ 
ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ, ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΙΩΑΝΝΗΣ ΣΤΟΥΡΝΑΡΑΣ ΚΩΝΣΤΑΝΤΙΝΟΣ ΤΖΑΒΑΡΑΣ 
-♦- 

Αριθμ. 15115 (2) 

Τροποποίηση της υπ’ αριθμ. 32919/24-7-2008 απόφα¬ 
σης του Υφυπουργού Περιβάλλοντος, Χωροταξίας 
και ΔημοσίωνΈργων «Καθορισμός ειδικών όρων και 
περιορισμών δόμησης στο διατηρητέο κτίριο που 
βρίσκεται επί των οδών Βασ. Παύλου 57 και Φώσκο- 
λου στην περιοχή «Καστέλα» του εγκεκριμένου ρυ¬ 
μοτομικού σχεδίου του Δήμου Πειραιά (Ν. Αττικής)» 
(Α.Α.Π. 356). 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις του άρθρου 6 (παρ. 3.α και 3.γ) του 
ν. 4067/2012 «Νέος Οικοδομικός Κανονισμός» (Α' 79). 

2. Τ ις διατάξεις των άρθρων 26 και 27 του ν. 4030/2011 
«Νέος τρόπος έκδοσης αδειών δόμησης κ.λπ.» (Α' 249). 

3. Τ ις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ/τος 63/2005 
(Α' 98). 

4. Την υπ’ αριθμ. Υ46/6-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος Ενέργειας και Κλιματικής 
Αλλαγής Σταύρου Καλαφάτη» (Β' 2101). 

5. Την από 17-9-2012 αιτιολογική έκθεση της Διεύθυν¬ 
σης Αρχιτεκτονικής - Τμήμα Παραδοσιακών Οικισμών 
του ΥΠΕΚΑ. 


6. Το από 15-10-2012 υπόμνημα της φερόμενης ιδιο- 
κτήτριας εταιρείας. «ΑΔΩΝΙΣ 1960 ΑΕΒΕ» (αριθμ. πρωτ. 
ΥΠΕΚΑ 51071/17-10-2012). 

7. Την από 28-12-2012 εισήγηση της Διεύθυνσης Αρχι¬ 
τεκτονικής - Τμήμα. Παραδοσιακών Οικισμών του ΥΠΕΚΑ 
προς το Κεντρικό Συμβούλιο Αρχιτεκτονικής. 

8. Την υπ’ αριθμ. 14/συν3η/16-1 -2013 γνωμοδότηση του 
Κεντρικού Συμβουλίου Αρχιτεκτονικής. 

9. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου ΟΤΑ, αποφασίζουμε: 

1. Εγκρίνεται η τροποποίηση της υπ’ αριθμ. 32919/ 
24-7-2008 απόφασης του Υφυπουργού Περιβάλλοντος, 
Χωροταξίας και ΔημοσίωνΈργων (Α.Α.Π. 356) με την 
αντικατάσταση του εδαφίου ια. της παρ. 1 αυτής και 
την προσθήκη εδαφίου ιβ., ως ακολούθως: 

Α. «ια. Η τοποθέτηση τραπεζοκαθισμάτων σε επιφά¬ 
νεια με στοιχεία ΑΙ,ΒΙ,ΓΙ,ΔΙ,ΕΙ,ΖΙ,ΑΙ, η οποία αντιστοιχεί 
στο έμπροσθεν τμήμα του χώρου της πέργκολας και 
σε επιφάνεια δώματος, εκτός του περιγράμματος της 
πέργκολας, βάθους τεσσάρων (4,00) μέτρων, από την 
πρόσοψη του διατηρητέου κτιρίου επί της Λεωφ. Αλ. 
Παπαναστασίου (πρώην Βασ. Παύλου). 

ιβ. Η τοποθέτηση κινητών ηλιοσκιάστρων στην επι¬ 
φάνεια του δώματος με στοιχεία ΑΙ,ΒΙ,ΓΙ,ΔΙ,ΕΙ,ΖΙ,ΑΙ». 

Β. Οι παραπάνω επιτρεπόμενες ρυθμίσεις των εδαφίων 
ια. και ιβ. φαίνονται στο σχετικό πρωτότυπο διάγραμμα 
κατόψεων δώματος και στεγών σε κλίμακα 1:50, το οποίο 
αντικαθιστά τα δύο (2) αντίστοιχα διαγράμματα εκ των 
δέκα (10) πρωτότυπων διαγραμμάτων που είχαν δημοσι- 
ευθεί με την ως άνω τροποποιούμενη απόφαση και το 
οποίο θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την 15115/2013 πράξη του 
και αντίτυπο του σε φωτοσμίκρυνση δημοσιεύεται με 
την παρούσα απόφαση. 

2. Κατά τα λοιπά εξακολουθούν να ισχύουν τα οριζό¬ 
μενα με τις διατάξεις των υπ’ αριθμ. 21745/1214/16-3-1987 
(Δ' 420) και 32919/24-7-2008 (Α.Α.Π. 356) αποφάσεων 
Υπουργού και Υφυπουργού ΠΕΧΩΔΕ αντίστοιχα. 

3. Η ισχύς της παρούσας απόφασης αρχίζει από τη 
δημοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαρτίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΣΤΑΥΡΟΣ ΚΑΛΑΦΑΤΗΣ 

Αριθμ. 17246/862 (3) 

Τροποποίηση Ρυμοτομικού Σχεδίου Τ.Κ. Δελβινακίου 
στο Ο.Τ. 80. 

Ο ΠΕΡΙΦΕΡΕΙΑΡΧΗΣ ΗΠΕΙΡΟΥ 

Έχοντας υπόψη 

1. Τις διατάξεις των άρθρων 152 (παρ. 1, 2 και 6), 154 
και 160 (παρ. 1 και 2) του Κώδικα Βασικής Πολεοδομικής 
Νομοθεσίας (Κ.Β.Π.Ν.) που κυρώθηκε με το άρθρο μόνο 
του από 14-7-1999 π.δ/τος (ΦΕΚ 580 Δ'). 

2. Τις διατάξεις του Ν.2508/1997 (ΦΕΚ 124 Α') «βιώσι¬ 
μη οικιστική ανάπτυξη πόλεων και οικισμών και άλλες 
διατάξεις». 

3. Τις διατάξεις του Ν. 2831/2000 (ΦΕΚ 140 Α') «Τροπο¬ 
ποίηση των διατάξεων του ν. 1577/1985 και άλλες πολε- 
οδομικές διατάξεις» και ειδικότερα το άρθρο 29 αυτού. 

4. Την υπ’ αριθμ. 6/5.5.2006 Εγκύκλιο του ΥΠΕΧΩΔΕ. 
«Ασκηση αρμοδιοτήτων πολεοδομικού σχεδιασμού». 

5. Την υπ’ αριθμ. 10/14.6.2012 Εγκύκλιο του ΥΠΕΧΩΔΕ. 
«Αρμοδιότητες γνωμοδότησης ΣΥ.ΠΟ.Θ.Α. Περιφερεια¬ 
κών Ενοτήτων / Περιφερειών για θέματα πολεοδομικού 
σχεδιασμού». 

6. Τις διατάξεις του Ν. 4067/2012 «Νέος Οικοδομικός 
Κανονισμός» (ΦΕΚ 79 Α') και ειδικότερα το άρθρο 31 
αυτού. 

7. Τ ις διατάξεις του Ν.3852/2010 (ΦΕΚ 87 Α') και συγκε¬ 
κριμένα το Αρθ. 186, παρ. ΣΤ, στοιχείο 39 αυτού. 

8. Το Π.Δ. 140/2010 (ΦΕΚ 233 Α') «Οργανισμός της 
Περιφέρειας Ηπείρου». 

9. Την υπ’ αριθμ.: 351/1989 απόφαση Νομάρχη Ιωαννί- 
νων (ΦΕΚ 368 Δ/8.6.1989) έγκρισης πολεοδόμησης και 
επέκτασης Δ.Δ. Δελβινακίου, όπως τροποποιήθηκε και 
ισχύει. 


10. Τις υπ’ αριθμ 157/2012 και 283/2012 αποφάσεις Δη¬ 
μοτικού Συμβουλίου Δήμου Πωγωνίου. 

11. Την υπ’ αριθμ. πρωτ. 99703/5883/24.12.2012 εισήγηση 
της Δ/νσης Περιβάλλοντος και Χωρικού Σχεδιασμού 
Περιφέρειας Ηπείρου προς το ΣΥΠΟΘΑ Π.Ε. Ιωαννίνων. 

12. Την υπ’ αριθμ. 6/7.2.2013 γνωμοδότηση (θέμα 27°) 
του ΣΥΠΟΘΑ Π.Ε. Ιωαννίνων με την οποία γνωμοδοτεί 
ομόφωνα υπέρ της υπόψη τροποποίησης. 

Και επειδή: 

Η ως άνω τροποποίηση έχει σημειακό - εντοπισμένο 
χαρακτήρα και δεν εμπίπτει σε ζώνη πεντακοσίων μέ¬ 
τρων από την ακτή, σε παραδοσιακό οικισμό, σε τοπίο 
ιδιαιτέρου φυσικού κάλλους, σε αρχαιολογικό χώρο, σε 
δάση και δασικές εκτάσεις και σε περιοχές προστατευ- 
όμενες βάσει διεθνών συνθηκών ή βάσει των Αρθ-18 και 
Αρθ-19 του Ν. 1650/86 (ΦΕΚ 160 Α/1986), όπως ισχύει. 

Η ως άνω τροποποίηση υπαγορεύεται από πολεοδο¬ 
μικά κριτήρια, αποβλέπει στη θεραπεία πολεοδομικών 
αναγκών και δεν επιφέρει μείωση των κοινοχρήστων 
χώρων. 

Από τις κανονιστικές διατάξεις της Απόφασης αυτής 
δεν προκαλείται δαπάνη σε βάρος του Δημοσίου ή του 
οικείου Ο.Τ.Α., αποφασίζουμε: 

Την τροποποίηση του εγκεκριμένου ρυμοτομικού σχε¬ 
δίου Δελβινακίου στο Ο.Τ. 80 με την μετατόπισης της 
οικοδομικής γραμμής στο Ο.Τ. 80 όπως φαίνεται στο 
θεωρημένο αρμοδίως συνημμένο σχέδιο κλίμακας 1: 500. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 6 Μαρτίου 2013 
Ο Περιφερειάρχης 
ΑΛΕΞΑΝΔΡΟΣ ΚΑΧΡΙΜΑΝΗΣ 

ΕΘΝΙΚΟ ΤΥΠΟΓΡΑΦΕΙΟ 


Για τεχνικούς Λόγους στο σχεδιάγραμμα, 
έγινε σμίκρυνση,κατά ποσοστό 42 % 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιιίίρ://νννννν.β1.9Γ - β-ιτιαΜ: ννβόπΐ33ΐβΓ.β!@οί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 






ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

*1 500092220 

3 13 0 0 

Ο 

8 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 






















































































